text: ”Pætur Adamssonur,” segði jólamaðurin. ”Tað eri eg,” segði Pætur. ”Hesar gávurnar eru til tín,” helt jólamaðurin fram, ”og hetta eru amboð, ikki leikur. Tíðin nærkast í hvørjum, tá ið tú kanska noyðist at brúka tey.” Við hesum orðum fekk hann Pæturi eitt svørð og ein skjøldur í hendur. Skjøldurin var silvurlittur, og á honum var ein framskorin mynd av eini reyðari leyvu, ið var so reyð sum eitt fullbúgvið jarðber. Hjølturin á svørðinum var úr gulli. Við tí fylgdi bæði slíðri, belti og annað, sum hoyrir til, og tað var ikki tyngri enn so, at tað var fittligt hjá Pæturi at brúka. Pætur tók tigandi og hátíðarligur ímóti gávuni, tí hann kendi á sær, at nú var álvara á ferð.
text: #000000
text: ”Súsanna Evudóttir,” segði jólamaðurin, ”hetta er til tín,” og hann fekk henni ein boga, ein ørvahúsa og eitt lítið fílabeinshorn. ”Men ikki mást tú brúka bogan uttan í dýrastu neyð,” segði hann, ”tí eg haldi ikki, tú eigur at vera við í bardaganum. Hetta er ein beinrakin bogi. Og setur tú hornið fyri munnin og blæsur í tað, so hugsi eg, at tú fært hjálp, hvar ið tú so ert stødd.”
text: #000001
text: At enda segði hann, ”Lovisa Evudóttir,” og Lovisa steig fram. Hann gav henni eina fløsku, sum at vísa seg var úr glasi (men seinni spurdist, at hon var úr diamanti) og ein lítlan tvíeggjaðan knív. ”Í fløskuni,” segði hann, ”er heilivágur, ið er fingin úr einari av eldblómunum, ið vaksa í fjøllunum á sólini. Verða tú ella onkur av vinum tínum særd, grøðast sárini aftur við nøkrum fáum dropum. Knívin fært tú at verja teg við, kemur tú í neyð.”
text: #000002
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000004
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000005
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000006